Gerîlaya Hêzê Pawitişê Cinîyan (HPJ) Zîlane Mako ANFyî rê derheqê kampanyaya 'Zewajê emrê qijî de qirkerdişê cinîyan' a Komelgehê Cinîyan ê Azadsn ê Rojhelatê Kurdîstanî (KJAR)de qisey kerd.
Gerîla Zîlane Mako vat: ''Kampanyaya KJARî hemleyêka girîng û lazim a. Na kampanya armanc kena ke cinîyî mîyanê dêsan ra bixelisna. Rejîmê Îranî cinîyan rê serdestîya camêrdan ferz keno û cinîyan rê her çi qedexe keno. Cinîyan rê emrê qijî de zewaj yeno ferzkerdene. Sîstem şexsê cinîyan de xîret keno ke komelî bêexlaq bikero.Ganî cinîyî vera nê sîstemî xo rêxistin bikerê û yewîya xo awan bikerê.
Cinîyî ganî nê zulmî qebul nêkerê û têkoşînê vera DAÎŞî xo rê mîsal bigêrê.  Cinîyî eşkenê pê kampanyaya KJARî yewîya xo awan bikerê û vera zewajê domanan bigêrê.  Cinîyî vera zulmî wa wayîrê yewbînan vejîyê.''
